Nr. 2564 din 11.08.2026


Anunț concurs pentru post contractual conform H.G. 1336/2022


În vederea implementării proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395, în conformitate cu Ghidul orientativ de recrutare și angajare a membrilor echipei comunitare integrate de către unitățile administrativ teritoriale selectate, UAT Comuna Coșeiu, cu sediul în loc. Coșeiu, nr. 222, jud. Sălaj, C.U.I.: 4291590, organizează concurs, în vederea ocupării unui post contractual vacant de CONSILIER ȘCOLAR (COD COR 235903), în cadrul Echipei comunitare integrate pentru derularea proiectului „Furnizare de servicii integrate în comunitățile rurale - facilitarea accesului persoanelor vulnerabile la servicii de bază eficiente și de calitate” Cod PIDS/586/PO4/339395, timp de lucru 4 ore/zi,respectiv 20 ore pe săptămână,  cu contract individual de muncă pe perioadă determinată de 36 luni, cu posibilitatea prelungirii prin act adițional, conform art. 82 alin. (3) din Legea nr. 53/2003 – Codul Muncii republicată, cu modificările și completările ulterioare, până cel puțin la data de finalizare a proiectului conform H.G. nr. 1336/2022.

1. Nivelul postului: execuție, membru în echipa ECI
2. Denumirea postului: CONSILIER ȘCOLAR, post contractual vacant, cu contract individual de muncă pe perioadă determinată de 36 de luni, în cadrul COMPARTIMENTULUI ÎNVĂȚĂMÂNT.
3. Gradul/Treapta profesional/profesională: DEBUTANT
4. Numărul de posturi: 1
5. Durata timpului de lucru: timp parțial - 4 ORE/ZI/20 ORE/SĂPTĂMÂNĂ
6. Experiență specifică în domeniul postului: minimum 1 an 
7. Nivelul studiilor: SUPERIOARE
8. Locul de desfășurare a activității: sediul UAT / sediul ECI și în comunitate (teren)
9. Scopul principal al postului:
• Asigură furnizarea de servicii de consiliere educațională în cadrul echipei comunitare integrate, prin aria educației, pentru reducerea suprapunerilor, armonizarea resurselor şi crearea unui proces sustenabil de ieşire din starea de sărăcie şi integrare socială şi economică.

Concursul de recrutare constă în trei etape (probe) succesive, după cum urmează:
1. Selecţia dosarelor de concurs;
2. Proba scrisă, care constă în redactarea unei lucrări și/sau rezolvarea unor teste grilă;
3. Proba de interviu - în care se testează pe lângă cunoștințele de specialitate abilităţile, aptitudinile, motivaţia persoanelor participante la concurs.

CONDIȚII GENERALE DE PARTICIPARE:
Condiţiile generale de participare sunt cele prevăzute de art. 15 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.
Pentru a ocupa un post contractual vacant, candidaţii trebuie să îndeplinească următoarele condiţii generale, conform art. 15 din Regulamentul-cadru aprobat prin Hotărârea Guvernului nr. 1336/2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

CERINȚE SPECIFICE DE PARTICIPARE:
1. Studii de specialitate: studii superioare absolvite cu diplomă de licență cu specializarea în psihologie, pedagogie, psihopedagogie specială, sociologie, asistență socială, precum și alte specializări, conform centralizatorului aprobat prin ordin al ministrului educației și cercetării pentru ocuparea posturilor/catedrelor de profesor consilier școlar, în vigoare în anul școlar al angajării.
•  Experiență specifică în domeniul postului: minimum 1 an
• Constituie avantaj activitatea în proiectul pilot „Crearea și implementarea serviciilor comunitare integrate pentru combaterea sărăciei și a excluziunii sociale”, cod MySMIS 122607;
2. Disponibilitate pentru deplasări
3. Cunoştinţe de operare/programare pe calculator (necesitate şi nivel): Office, Excel, Word, PowerPoint - utilizator independent
4. Abilităţi, calităţi şi aptitudini necesare: competențe de comunicare scrisă şi verbală, de relaționare; moralitate, corectitudine, deschidere și flexibilitate în relațiile interumane.

DOSARUL DE CONCURS
Pentru înscrierea la concurs candidații vor depune un dosar care va conţine următoarele documente, conform art. 35 din H.G. nr. 1336/2022:
a) formularul de înscriere la concurs care conține și declarația de consimțământ privind prelucrarea datelor cu caracter personal;
b) copia actului de identitate sau orice alt document care atestă identitatea, potrivit legii, aflat în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau extrasul de pe cazierul judiciar ori, după caz, o declaraţie pe propria răspundere privind antecedentele penale (candidatul declarat admis la selecţia dosarelor, care a depus la înscriere o declaraţie pe propria răspundere privind antecedentele penale, are obligaţia de a completa dosarul de concurs cu originalul documentului privind cazierul judiciar, cel mai târziu până la data primei probe a concursului);
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății.
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) Curriculum Vitae, model comun european.

Copiile de pe actele din dosarul de concurs la lit. b), c), d), e) se certifică cu mențiunea „conform cu originalul” de către secretarul comisiei de concurs.
În situația în care candidații transmit dosarele de concurs prin poșta electronică, candidații primesc codul unic de identificare la o adresă de e-mail comunicată de către aceștia și au obligația de a se prezenta la sediul instituției Primăria Comunei Coșeiu, loc. Coșeiu, nr. 222, județul Sălaj, cu documentele prevăzute la lit. b), c), d), e) în original, pentru certificarea acestora, pe parcursul desfășurării concursului, dar nu mai târziu de data și ora organizării probei scrise.
Documentele de la lit. f), g), h) se vor depune în original cel mai târziu până la data desfășurării primei probe a concursului, respectiv proba scrisă.
Lipsa oricărui document sau depunerea unor documente neconforme duce la excluderea candidatului.

ATRIBUȚIILE POSTULUI
• consiliază cu prioritate elevii aflați în risc de abandon școlar și de excluziune socială, în scopul asigurării accesului, participării și creșterii calității rezultatelor școlare ale acestora;
• realizează evaluarea, depistarea, intervenția timpurie, asistența psihopedagogică și monitorizarea corespunzătoare a tuturor copiilor identificați cu abilități adaptative cognitive și/sau socioemoționale scăzute în raport cu vârsta și nivelul lor de școlarizare, împreună cu alte instituții/persoane abilitate, în cadrul echipelor comunitare integrate;
• consiliază părinții și sprijină cadrele didactice din unitățile de învățământ de masă în vederea facilitării procesului de incluziune școlară a copiilor/elevilor/tinerilor din categorii defavorizate, inclusiv a celor cu cerințe educaționale speciale;
• colaborează cu asistentul social și asistentul medical comunitar/mediatorul sanitar/mediatorul școlar în cadrul echipelor comunitare integrate pentru combaterea sărăciei și excluziunii sociale;
• asigură servicii de educație parentală;
• asigură servicii de intervenție în situații de violență școlară, de mediere a conflictelor școlare și de consiliere a preșcolarilor/elevilor implicați în situații de violență școlară;
• desfășoară servicii de informare, consiliere și sprijin pentru personalul unităților de învățământ și pentru elevi în scopul prevenirii traficului și consumului de droguri, a delincvenței și predelincvenței juvenile și a altor comportamente de risc, precum și a oricărei forme de violență în spațiul școlar, inclusiv bullying, cyberbullying, hărțuire;
• asigură servicii de facilitare a integrării sociale și culturale a preșcolarilor/elevilor în colectivul clasei/grupei și al unității de învățământ;
• alte tipuri de intervenţii care sunt în relaţie cu aria consilierii şcolare care ţin de consilierul şcolar pentru eliminarea cauzelor care generează şi menţin starea de sărăcie şi excluziune socială.



ALTE ATRIBUȚII (SPECIFICE ÎN CADRUL PROIECTULUI):
• derularea de activități de identificare a persoanelor vulnerabile, prin diverse mecanisme – screening, sesizări, referire;
• elaborarea de rapoarte lunare de activitate, după modelul furnizat de UJSS, privind implementarea activității de consiliere școlară în cadrul ECI;
• participarea la schimburi de experiență și întâlniri locale între lucrătorii comunitari, diverși profesioniști, membri ai structurilor comunitare consultative, reprezentanți ai primăriilor etc.;
• identificarea de inițiative complementare derulate la nivel comunitar în sfera de activitate, precum și facilitarea cooperării cu alți actori de pe plan local;
• participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI și raportarea lor lunară în cadrul rapoartelor lunare de activitate; asigurarea managementului de caz și furnizării de servicii sociale cu precădere a celor din pachetul minim de servicii generat de aplicația SCI și în maniera integrată cu ceilalți prestatori de servicii); crearea, activarea și mobilizarea structurilor comunitare consultative (SCC), prin susținerea implicării membrilor SCC în soluționarea cazurilor identificate prin aplicația SCI;
• participarea la evenimentele de informare și comunicare organizate în cadrul proiectului; facilitarea diseminării informațiilor cu privire la proiect și a instrumentelor elaborate în cadrul proiectului la nivelul DGASPC/AJPIS/CJRAE/DSP și a rezultatelor aplicării acestora;
• asigurarea aplicării la nivel județean a mecanismului operațional de colaborare interinstituțională și de coordonare a serviciilor comunitare integrate (având în vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii și justiției sociale, al ministrului sănătății și al ministrului educației naționale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei);
• comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă și scrierea de proiecte la nivel local.

DEPUNEREA DOSARELOR DE CONCURS
Dosarele de concurs se depun la loc. Coșeiu, nr. 222, jud. Sălaj.
Persoana de contact: POP MĂDĂLINA-MARIA – Secretar general al comunei Coșeiu. 
E-mail: secretargeneralcoseiu@gmail.com
Tel.: 0260653021

BIBLIOGRAFIE SI TEMATICA:	
1. Ciolan, Lucian, Învățarea integrată – fundamente pentru un curriculum transdisciplinar, Editura Polirom, Iași, 2008.
2. Cucoș, Constantin, Pedagogie, Editura Polirom, Iași, 2014.
3. Ulrich, Carmen, Învățarea prin proiecte. Ghid pentru profesori, Editura Polirom, Iași, 2016.
4. Legea învățământului preuniversitar nr. 198/2023, cu modificările și completările ulterioare.
5. Legea nr. 272/2004 privind protecția și promovarea drepturilor copilului, republicată, cu modificările și completările ulterioare.
6. Ordinul ministrului educației nr. 5.701/2024 pentru aprobarea Regulamentului-cadru de organizare și funcționare a centrelor județene/al municipiului București de resurse și asistență educațională, cu modificările și completările ulterioare.
7. Ordinul ministrului muncii și justiției sociale, ministrului sănătății și ministrului educației naționale nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei, cu modificările și completările ulterioare.
La   studierea actelor normative din bibliografie, candidaţii vor avea în vedere inclusiv republicările, modificările şi completările ulterioare ale acestora.

CALENDARUL DE DESFĂŞURARE A CONCURSULUI

Data publicării și afișării anunțului de concurs: 12/08/2026
· termenul de depunere a dosarelor: 26/08/2026, ora 12:00, la sediul instituției;
· selecția dosarelor: 27/08/2026, ora 10:00, la sediul instituției;
· afișarea rezultatelor la selecția dosarelor: 27/08/2026, ora 12:00, la sediul instituției;
· termenul de contestare a rezultatelor selecției dosarelor: 28/08/2026, ora 12:00, la sediul instituției;
· afișarea rezultatelor la soluționarea contestațiilor privind selecția dosarelor: 28/08/2026, ora 13:00, la sediul instituției.
Proba scrisă:
· proba scrisă: 03/09/2026, ora 10:00, la sediul instituției;
· afișarea rezultatelor de la proba scrisă: 03/09/2026, ora 14:00, la sediul instituției;
· termenul de depunere a contestațiilor la proba scrisă: 04/09/2026, ora 14:00, la sediul instituției;
· afișarea rezultatelor la soluționarea contestațiilor probei scrise: 04/09/2026, ora 15:30, la sediul instituției.
Proba de interviu:
· proba de interviu: 07/09/2026, ora 10:00, la sediul instituției;
· afișarea rezultatelor de la proba de interviu: 07/09/2026, ora 14:00, la sediul instituției;
· termenul de depunere a contestațiilor la proba de interviu: 08/09/2026, ora 14:00, la sediul instituției;
· afișarea rezultatelor la soluționarea contestațiilor probei de interviu: 08/09/2026, ora 15:30, la sediul instituției.
· afișarea rezultatelor finale: 08/09/2026, ora 16:00, la sediul instituției.


PRIMAR,
VULPE LUCIAN-ANDREI

Adresa: loc. Coșeiu, nr. 222, jud. Sălaj, cod poștal 457080, Tel: +40 260 653 021, e-mail: primariacoseiu@yahoo.com,Web: www.comunacoseiu.ro

